Diari Oficial de la Generalitat Valenciana


Sumari del DOGV 3271, del 24-06-1998 (1998/4354)

CONVOCATÒRIA 5/98 de 13 de maig de 1998, de la Direcció General de Funció Pública, per la qual s'anuncia per a la provisió pel sistema de lliure designació lloc de treball de naturalesa funcionarial, grup A/B, sector especial/docent.
-----------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1998/05/13/5/dof/vci/html**

### Dades del document

Número de DOGV
:   3271

Data del DOGV
:   24-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4354


Data del document
:   13-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Convocatòria

CONVOCATÒRIA 5/98 de 13 de maig de 1998, de la Direcció General de Funció Pública, per la qual s'anuncia per a la provisió pel sistema de lliure designació lloc de treball de naturalesa funcionarial, grup A/B, sector especial/docent. [1998/4354]
  
Vist que hi ha un lloc de treball vacant del grup A/B, sector especial/docent, la provisió del qual s'ha d'efectuar pel sistema de Lliure Designació, d'acord amb el que disposa el text refós de la Llei de la Funció Pública Valenciana (Decret Legislatiu de 24 d'octubre de 1995 del Consell de la Generalitat Valenciana, modificat per la Llei 8/1995 de 29 de desembre, de mesures fiscals, administratives i d'organització de la Generalitat Valenciana) i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, fent ús de les competències que legalment tinc conferides, resolc:
  
Convocar per a la provisió el lloc de treball que es detalla en la base tercera d'aquesta resolució, d'acord amb les bases següents:
  
Primera. Hi podran participar:
  
1. Els funcionaris de carrera d'administració especial i docent al servei de l'administració del Consell de la Generalitat Valenciana.
  
2. Els funcionaris de carrera d'administració especial i docent al servei de les corporacions locals de la Comunitat Valenciana seleccionats pel sistema previst per l'article 10.1 del text refós de la Llei de la Funció Pública Valenciana.
  
Els aspirants hauran de reunir els requisits i les condicions del lloc d'acord amb la seua classificació, així com la pertinença al sector de l'administració que pertoque.
  
Segona. Presentació de sol·licituds.
  
Les sol·licituds adaptades al model que es publica en l'annex I, hauran de presentar-se en el termini de 20 des hàbils, comptats des de l'endemà de la publicació d'aquesta convocatòria en el DOGV. Cosa que es podrà fer en el Registre General de la Conselleria d'Economia, Hisenda i Administració Pública, C/ Palau, 14, 46856 València, en els serveis centrals i territorials de les distintes conselleries o en les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, currículum vitae i documentació justificativa dels mèrits al·legats. Si aquesta documentació ja consta en el Registre de Personal de la Generalitat Valenciana, sols serà necessari esmentar-la en la sol·licitud, sense aportar els documents corresponents.
  
Tercera. Lloc que es pot sol·licitar.
  
Lloc de treball núm. 12889: secretari/ària tècnic/a del Consell Escolar Valencià.
  
Conselleria/organisme: Cultura, Educació i Ciència.
  
Centro de destinació: Secretaria Tècnica. Consell Escolar Valencià.
  
Localitat del lloc: València.
  
Naturalesa: funcionarial.
  
Sector: especial/docent.
  
Requisits: grup A/B.
  
Complement de destinació: nivell 24
  
Complement específic: E047
  
Forma de provisió: lliure designació.
  
Funcions: prestar l'assistència tècnica necessària al Consell Escolar Valencià. Assessorar els membres del CEV en les matèries educatives que li són pròpies en les funcions que té encomanades. Coordinar l'elaboració de l'informe anual preceptiu sobre la situació de l'ensenyament en la Comunitat Valenciana. Coordinar l'elaboració de la memòria anual preceptiva que ha de realitzar el CEV.
  
Quarta. Comissió avaluadora.
  
La comissió avaluadora de la present convocatòria, estarà integrada pels membres següents:
  
Titulars:
  
President:
  
- Sra. Mª Gracia Mateu Pascual, cap del Servei de Personal Administratiu i Laboral de la Conselleria de Cultura, Educació i Ciència.
  
Vocal:
  
- Sr. Juan Francisco Villanueva Marabella, cap del Servei de Coordinació Administrativa i Afers Generals de la Conselleria de Cultura, Educació i Ciència.
  
Vocal secretari:
  
- Sr. Lluis Quiralte i Asunción, representant de la Direcció General de Funció Pública.
  
Suplents:
  
President:
  
- Sr. Benito Muñoz Moreno, cap del Servei de Relacions Institucionals i Participació Social de la Conselleria de Cultura, Educació i Ciència.
  
Vocal:
  
- Sra. Amparo Clérigues Belloch, cap del Servei de Gestió i Règim Jurídic de Personal Docent de la Conselleria de Cultura, Educació i Ciència.
  
Vocal secretari:
  
- Sra. Pilar Cardona Prosper, representant de la Direcció General de Funció Pública.
  
El funcionament de la comissió avaluadora s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Cinquena. Adjudicació de destinacions
  
La Comissió Avaluadora immediatament abans de redactar la proposta de resolució, l'exposarà als interessats en el tauler d'anuncis dels serveis centrals de València i els territorials de Castelló, Alacant i València, de la Conselleria d'Economia, Hisenda i Administració Pública.
  
Els interessats podran, en un termini de 10 dies hàbils, al·legar i justificar el que estimen pertinent davant la Comissió Avaluadora de la convocatòria. Una vegada redactades per la Comissió les propostes de resolució, amb les al·legacions i justificacions presentades, tant les estimades com les desestimades, seran elevades a la conselleria corresponent, la qual a la vista d'aquestes dictarà la resolució que pertoque i la trametrà a la Direcció General de Funció Pública per a la publicació.
  
Sisena. Resolució de la convocatòria.
  
Aquesta convocatòria es resoldrà en un termini no superior a 1 mes, comptat des de l'endemà de la data d'acabament del termini de presentació d'instàncies.
  
En la resolució d'aquesta convocatòria s'indicarà expressament la data d'inici dels terminis de cessament i presa de possessió.
  
Setena. Recursos
  
Contra la present resolució, que posa fi a la via administrativa, es podrà interposar recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, segons que estableixen els articles 37 i 58.1 de la Llei de 27 de desembre de 1956, Reguladora de l'esmentada Jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a què fan referència els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 57.2f) de l'esmentada Llei Reguladora (disposició addicional onzena de la Llei 30/1992).
  
Tot això sense perjudici que puga exercitar-se qualsevol altre recurs o acció que s'estime procedent.
  
València, 13 de maig de 1998.- El director general de Funció Pública: Fernando Cano Pérez
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Cognoms: ...
  
Nom: ... DNI/NRP: ...
  
Domicili oficial: ...
  
Telèfon oficial: ... Fax més pròxim: ...
  
Domicili particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta (assenyaleu amb una X):
  
q 1. Fotocòpia del DNI.
  
q 2. Currículum.
  
q 3. Certificacions relatives a:
  
 q 3.1 Antiguitat.
  
 q 3.2 Titulacions.
  
 q 3.3 Grau personal.
  
 q 3.4 Treball realitzat.
  
 q 3.5 Cursos de formació i perfeccionament.
  
 q 3.6 Coneixements de valencià.
  
 q 3.7 Coneixements d'idiomes comunitaris.
  
q 4. Altres certificats.
  
València, ... d ... de 199 ...
  
Firma
  
IL·LUSTRÍSSIM SENYOR DIRECTOR GENERAL DE FUNCIÓ PÚBLICA


Còpia Permalink ELI